Eftirfarandi er sameiginleg fréttatilkynning frá fjármála - og efnahagsráðuneyti , Fjármálaeftirliti og Seðlabanka Íslands vegna ráðgefandi álits EFTA-dómstólsins sem birt var í dag : Í dag birti EFTA-dómstóllinn ráðgefandi álit sitt vegna dómsmáls sem rekið er fyrir Héraðsdómi Reykjavíkur gegn Landsbankanum hf . Í málinu reynir á hvort bankinn hafi í tíð eldri laga um neytendalán , nr. 121 / 1994 , veitt fullnægjandi upplýsingar við gerð samnings um neytendalán sem bundinn er vísitölu neysluverðs . Lögin voru til innleiðingar á ákvæðum tilskipunar 87 / 102 / EBE um neytendalán í íslenskan rétt ( neytendalánatilskipunin ) . EFTA-dómstóllinn komst að þeirri niðurstöðu að það væri ekki samrýmanlegt tilskipuninni að miða útreikning við 0% verðbólgu ef þekkt verðbólgustig á lántökudegi væri ekki 0% . Í álitinu segir meðal annars : „ Að því gefnu að þeirri vernd sem neytendalánatilskipunin veitir samkvæmt túlkun dómstólsins sé ekki stefnt í hættu , er það landsdómstólsins að meta , að teknu tilliti til allra atvika málsins , hvaða áhrif röng upplýsingagjöf af þessu tagi hefur og hvaða úrræðum er hægt að b [ ei ] ta af því tilefni . Í fréttatilkynningu dómstólsins frá í dag er gerð frekari grein fyrir álitinu . Fréttatilkynninguna og álitið í heild sinni er að finna á vefslóð EFTA-dómstólsins : www.eftacourt.int .